钦定古今图书集成/明伦汇编/氏族典/第327卷 > 《廖用贤尚友录》 > 刘赐
## 钦定古今图书集成/明伦汇编/氏族典/第327卷 > 《廖用贤尚友录》 > 刘赐

按《汉书淮南厉王长传》：“长子衡山王赐，数侵夺人田，
坏人冢以为田，有司请逮治衡山王，上不许，为置吏
二百石以上。衡山王以此恚，与奚慈、张广昌谋，求能
为兵法候星气者，日夜纵臾王谋反事。元朔六年，衡
山王使人上书，请废太子爽，立孝为太子。爽闻，即使
所善白嬴之长安，上书言衡山王谋逆。未及上书，即”
吏捕嬴以《淮南》事系。元狩元年冬，有司求捕与淮南
王谋反者，得陈喜于孝家。吏劾孝，首匿喜。孝以为陈
喜雅，数与王反，恐其发之，闻《律》先自告除其罪，即
先自告。廷尉“请逮捕衡山王治。”王即自杀。